אברהם בער גאטלאבער

אברהם בער גאָטלאָבער (1811-1899) איז געווען א העברעאישער און יידישער שריפטשטעלער. ער איז באַקאַנט אויך אַלס "אב"ג." ער איז געווען צווישן די ערשטע משכילים אין אוקראינע.

ווערק
אברהם בער גאטלאבער האט רעדאַגירט דעם "הבוקר אור" און האט געשריבן לידער און אויך האט מחבר געווען אַ ריי ביכער: "פּרחי האביב," "הנצנים," "כל שירי מהלאל," "בקורת לתולדות הקראים" (ווילנע 1865, אַ וויכטיקע אַרבעט איבער די קאַראַאימער), "תולדות הקבלה והחסידות"' (ווילנע 1869, ווערטפולע ידיעות וועגן אַמאָליקע רביים).

גאָטלאָבער האט איבערגעזעצט אויף העברעאיש מענדלסאָנס "ירושלים" און לעסינגס "נתן החכם." אין יידיש האט ער געשריבן "דאָס ליד פון קוגל" (פּאַראָדיע לויט פרידריך שילערס "די גלאָקע." ער האט אויך געשריבן "דער גלגול", "זכרונות וועגן יידישע שרייבער", און אַנדערע ווערק.

קוואַלן
 אברהם-בער גאטלאבער און זיין עפאכע : לויט פארשיידענע קוועלן (א. פרידקין, ווילנע, 1925)

קאַטעגאָריע:יידיש-שפראך שרייבער
קאַטעגאָריע:משכילים